Mă numesc Dr. Moses deGraft-Johnson.
Termenul de "tehnologie asistivă" e definit de către
Organizația Mondială a Sănătății,
ca fiind un termen generic care se referă la sistemele și serviciile
care sunt legate de livrarea produselor și serviciilor asistive
și scopul acesteia e de a ajuta oamenii,
oferindu-le independență și promovând bunăstarea generală.
Așa cum colegul meu doar ce ne-a arătat
niște inovații interesante,
unele dintre inovațiile cu care suntem familiarizați
sunt obiecte foarte simple, precum aparatele auditive,
scaunele cu rotile și protezele.
Chiar și ceva simplu precum organizatorul de medicamente,
pentru că acesta e un dispozitiv folosit
și de oamenii fără dizabilități reale.
Mama mea foloseşte organizatorul de medicamente.
Astfel, observăm că există anumite tehnologii asistive care,
chiar și indivizii care nu au nici un fel de dizabilități,
le folosesc în viața de zi cu zi.
Observăm acest lucru la nivel global din ce în ce mai mult.
Peste un miliard de oameni au nevoie de cel puțin un produs asistiv.
Acum, aceasta este partea pe care vreau să o aprofundez,
deoarece prezintă ocupația mea,
și ceea ce am observat recent este că
Organizația Mondială a Sănătății a făcut publice niște date,
și astfel am remarcat o creștere a bolilor necontagioase,
care cauzează dizabilități indivizilor.
Și una dintre cele mai comune boli menționate este diabetul.
De asemenea, alături de diabet sunt menționate
hipertensiunea și hiperlipidemia sau mai simplu spus,
colesterolul mărit, obezitatea și fumatul.
Ceea ce este interesant e faptul că aceste cinci variabile
sunt cunoscute în medicina cardiovasculară
ca fiind cei cinci factori de risc majori,
ce duc la accidente cardiovasculare.
Provoacă ceva numit placă ateromatoasă.
Aceasta placă se formează în vasele noastre de sânge.
Acesta este un exemplu de arteră coronariană normală a inimii,
și putem observa că în timp produc daune, acumulări,
și în cele din urmă ne privează de perfuzie sau de lipsa fluxului sangvin.
Și asta duce la infarcte, accidente vasculare cerebrale,
circulație slabă, cunoscute sub numele de "P-A-D".
În prezent la Institutul Cardiovascular,
am realizat o inițiativă numită „Save a Limb Initiative”.
Unul dintre scopurile meu a fost de cel puțin a limita
numărul amputațiilor care au loc în acea comunitate.
Când vedem pacienții care au aceste tipuri de probleme,
primul lucru pe care îl facem după ce i-am evaluat,
se numește ischemia acută a membrului.
Îi ducem în sala de operații și folosim un sistem GE, numit C-ARM.
Acest sistem constă în raze X
care face poze piciorului, de la brâu în jos.
Injectăm pacientul cu o substanță de contrast
care ne va furniza o imagine, ceva de genul.
Deci, prima imagine de aici...
În mod clar nu trebuie să fii doctor pentru a observa
că există o problemă semnificativă aici.
Aceasta se numește arteră femurală superficială.
Acesta este vasul de sânge mare
care se află între șold și genunchi.
Este ca o autostradă care nu este completă,
pentru că lipsește ceva acolo, exact în mijloc.
Deci, acest individ a dezvoltat un blocaj în acel vas de sânge,
care a cauzat o ocluzie totală
a fluxului de sânge care curge pe această parte,
care vine din zona buricului și coboară spre genunchi.
Deci, în momentul în care fotografiem cu sistemul GE,
pot vedea acest lucru și chiar aici pot să...
exact cum face și un instalator, desfundă țevile.
Deci, aici aveți un anumit tip de sistem de apă
pe care îl folosesc pentru a parcurge artera.
Și odată ce trec de sistemul de apă, pe partea asta...
Vă voi arăta această poză...
Am folosit un sistem numit dispozitiv de aterectomie jetstream.
Acesta este un sistem făcut de către compania Boston Scientific.
Boston Scientific este o companie de dispozitive medicale,
care are sediul în Maple Grove Minneapolis, Minnesota.
Și practic folosim acest dispozitiv asemenea unui sistem de foraj.
La fel ca pe câmpurile petrolifere, unde forează pământul.
Folosim acest sistem peste acel fir pe care l-am pus în sistem,
și putem să trecem peste fir și să curățăm plăcile care s-au format.
Odată ce placa este curățată, folosim un sistem balon
pentru a întinde vasele de sânge, pentru a-i conferi o deschidere largă,
și uneori, odată ce aceasta rămâne deschisă,
dacă rămâne deschise e bine, dar dacă nu rămâne deschisă
are tendința de a se strânge din nou,
și atunci avem tendința de a pune un stent, pentru a o menține deschisă.
Deci, în această poză, chiar aici, această diagramă,
observați că am deschis cu succes o ocluzie totală,
am deschis-o și am restabilit fluxul de sânge la nivelul membrelor.
Aceasta este o fotografie a unui pacient de-al meu.
Din păcate, e vorba de un domn căruia nu i-am putut salva piciorul.
Deci, această poză e făcută la șase săptămâni după amputare.
Intervenția e numită BKA, o amputație sub genunchi.
Și menționez adesea că
dacă nu sunteți destul de norocos ca să vă salvez membrul,
prefer să fac amputația de la genunchi în jos decât deasupra genunchiului,
pentru că din punct de vedere funcțional, este mai bine pentru individ,
fiindcă putem face ca o proteză de calitate să i se potrivească perfect,
ca ei să revină la o viață normală,
să trăiască și să meargă ca și când nu s-a întâmplat nimic.
Dar operația devine o provocare uriașă
când se efectuează deasupra genunchiului.
Este greu de potrivit cuiva o proteză de calitate,
ca aceasta să suporte greutatea.
Acesta poartă denumirea de „ciot.“
Și avem tendința de a avea multe nereușite în acest loc.
Așa că face ca lucrurile să fie mai dificile.
Din păcate, nu am putut salva sinusul piciorului acestui bărbat,
Au trecut șase săptămâni de la operație,
iar acesta este o poză cu soția dumnealui, după operație.
Deci, acesta e tipul de tehnologie asistivă
pe care suntem obișnuiți să o vedem.
În trecut, trebuie să recunosc, să fiu transparent și sincer cu voi,
nu am acordat suficientă atenție acestor lucruri
până când nu l-am întâlnit pe Chet Cooper.
Atunci am început să acord atenție acestor aspecte.
Ei sunt chiar în fața noastră, sunt în jurul nostru,
dar noi suntem atât de ocupați cu traiul zilnic,
încât nu mai acordăm atenție lucrurilor care au loc.
Dar aceasta este acum o parte importantă
a ocupației mele de acum, a ceea ce fac.
Deci, odată ce am salvat membrul,
întrebarea care urmează e:
Cum prevenim ca ei să nu sfârșească precum acest domn?
Deci, avem o tehnologie numită SPY.
SPY a fost dezvoltat de compania Novadaq,
după care a vândut-o companiei Stryker.
Stryker e o companie mare de dispozitive medicale
ce face numeroase operații la coloana vertebrală,
pentru oamenii care au probleme cu spatele sau de genul.
Deci, e cam șocant faptul că au intrat în afaceri de genul acesta.
Dar, în orice caz, tehnologia SPY,
constă în utilizarea unui agent fluorescent
pe care îl injectăm pacientului,
și după ce pacientul a fost supus procedurii de revascularizare,
vin la sediu, îi injectăm cu agentul fluorescent,
permițându-ne astfel să fixăm această cameră
direct pe laba piciorului, chiar deasupra,
și ne furnizează această imagine termică.
Deci, când vedem asta chiar aici, e o veste bună.
De fapt, cu cât roșeața e mai roșie, cu atât mai bine.
Înseamnă că aveți un flux sangvin foarte bun.
Și cu cât zona devine mai albastră, înseamnă că
fluxul de sânge din zona respectivă e diminuat.
Într-o astfel de situație, știți că aveți o problemă serioasă.
Deci, genul acesta de lucruri am făcut
pentru oamenii din Miami,
pentru oamenii din regiunea Floridei.
Și așa am început să fac același lucru și pentru Ghana.
Ghana este foarte interesantă pentru mine,
nu numai fiindcă sunt din Ghana,
dar și pentru că am rămas impresionat
de guvernul Ghanei în ceea ce privește inițiativa lor,
care este puțin surprinzătoare pentru mine
pentru că în acele părți ale lumii există un stigmat
care este asociat indivizilor sau persoanelor cu dizabilități.
Ghana e o țară mică din Africa de Vest,
cu o populaţie de aproximativ 28 de milioane de locuitori.
PIB-ul e de aproximativ 130 miliarde de dolari.
Acest număr o situează pe poziția 12 din 52 de țări africane,
și este de fapt un model pentru democrația africană.
Este o republică constitițională.
Și engleza este limba oficială a țării.
Aproximativ 15% din populația Ghanei sunt persoane cu dizabilități.
În 2006, țara a adoptat o lege privind dizabilitatea,
iar scopul acesteia a fost
de a pune capăt discriminării
împotriva indivizilor cu dizabilități din țară.
Țara a muncit din greu
pentru a îmbunătăți condițiile de viață
ale indivizilor care locuiesc acolo.
Fundația mea, ceea ce facem noi,
este să ne centrăm cu adevărat,
pentru că dizabilitățile,
există atât de multe cauze ale dizabilităților,
de la boli congenitale la boli ereditare,
și de asemenea dizabilități dobândite.
În ceea ce privește dizabilitățile dobândite
ținta mea este asupra bolilor necontagioase,
pentru că acestea se încadrează în sfera noastră de cunoaștere.
Deci, ceea ce am făcut eu a fost să-mi investesc banii
în construirea unui spital.
Aceasta este o redare, o predare a spitalului,
Spitalul de cercetare deGraft,
și scopul acestui spital este de a ușura munca
pe care am făcut-o cu succes în nordul Floridei.
Avem aici mai multe imagini,
și acesta e progresul curent al spitalului.
Așa că sperăm că până la sfârșitul anului viitor
vom termina acest proiect,
și atunci vom putea oferi aceleași servicii
pe care le oferim oamenilor din Florida,
și celor din Ghana.
Vă mulțumesc!